Turkiyada Parij teraktida aloqadorlikda gumonlangan terrorchi qo‘lga olindi

Turkiyaning Antaliya shahri politsiyasi kelib chiqishi marokashlik bo‘lgan 26 yoshli belgiyalik Ahmad Dahmaniyni qo‘lga oldi. Bu haqda “Exo Moskvi” xabar bermoqda.

U huquq-tartibot xodimlari tomonidan mahalliy mehmonxonalardan birida qo‘lga olingan. Turkiyaning “Dogan” agentligi bergan xabarga ko‘ra, kelib chiqishi marokashlik bo‘lgan belgiyalik Parijda terak uyushtirgan terrorichlarning razvedka xizmatida ishlagan.
Bundan tashqari, huquq-tartibot xodimlari mehmonxonadan uncha uzoq bo‘lmagan joyda ikki nafar suriyalik fuqaroni qo‘lga olgan. Keyinchalik ma’lum bo‘lishicha, ular IShID tomonidan yo‘llangan Dahmaniyning chegaradan xavfsiz o‘tib ketishi uchun yollangan shaxslar bo‘lib chiqqan.
Ushbu voqealarga nisbatan Turkiya hukumati rasmiy munosabat bildirmagan.